text: 93-годишен морски ветеран посети изложбата "Капитаните на Бургас" | VoxBurgasVoxBurgas
  Вие сте тук: Начало / Бургас / Общество / Топ новини / 93-годишен морски ветеран посети изложбата "Капитаните на Бургас"
  93-годишен морски ветеран посети изложбата "Капитаните на Бургас"
  93-годишният морски ветеран Стоян Шахларски посети изложбата "Капитаните на Бургас". Експозицията се намира в Морското казино и е част от инициативите, с които Бургас отбеляза своя празник Никулден.
  Стоян Шахларски е живият извор, от който и днес може да черпим интересни сведения за развитието на корабостроенето и морското дело. След като построява с бригадата си първия стоманен плавателен съд в бургаската корабостроителница, той се качва на борда на "Бени Саф" и започва кариерата си.
  Сред капитаните, с които е кръстосвал морета и океани, са Камбуров и Бонджев – старши. Последното си плаване – вече като старши помощник капитан – Стоян Шахларски прави из цялото Средиземноморие с моторен кораб "Пловдив", от който слиза през август 1984 година.